GALERIE FOTO Mesut Ozil, transformare fantastică la fix un an de la retragerea din fotbal
Mesut Ozil (35 de ani) și-a anunțat retragerea din fotbal în urmă cu fix un an, pe 22 martie 2023.
Mijlocașul german și-a încheiat cariera de fotbalist la Basaksehir, unde a evoluat un singur sezon.
Mesut Ozil s-a închis în sala de forță și a devenit o "bestie"
-
Totuși, fostul star al lui Real Madrid și al lui Arsenal nu a renunțat la stilul de viață sănătos, iar după ce a pus punct carierei, "s-a închis" în sala de forță și a suferit o transformare fizică remarcabilă.
De la fotbalistul "mărunt" care impresiona prin calitățile sale tehnice, Mesut Ozil a pus pe el masă musculară, iar urmăritorii săi de pe rețelele sociale au rămas impresionați de schimbarea fotbalistului cu origini în Turcia.
Printre starurile care au reacționat la transformarea incredibilă a lui Mesut Ozil a fost Antonio Rudiger care a comentat pe pagina oficială a germanului la o postare a acestuia din sala de fitness.
"Bestie", a fost comentariul fundașului lui Real Madrid.
Și fanii lui Mesut Ozil au fost impresionați de schimbarea acestuia.
- "A devenit atât de mare încât abia l-am recunoscut"
- "Pare uriaș!"
- "Imaginați-vă cum ar fi fost să aibă acest fizic la talentul său!"
Totuși, unii dintre urmăritori s-au arătat nemulțumiți de faptul că Ozil nu a depus același efort în sala de forță și în perioada în care era în activitate.
- "Ar fi trebuit să facă acest lucru în urmă cu mult timp!"
- "A decis să lucreze în sala de forță după ce s-a retras. De ce nu a pus masă musculară atunci când juca pentru Arsenal. Părea foarte leneș"
Mesut Ozil este campion mondial cu Germania
Mesut Ozil și-a început cariera în Germania, la echipele de juniori ale celor de la Westfalia 04 Gelsenkirchen. Debutul în fotbalul mare l-a făcut la Schalke 04, în 2006, iar, doi ani mai târziu, a semnat cu Werder Bremen.
Ozil a prins transferul carierei în 2010, la Real Madrid, iar alături de "Galactici" a petrecut trei ani, perioadă în care a devenit campion al Spaniei. În 2013, germanul a semnat cu Arsenal, unde a rămas până în 2021.
Cu gruparea din Premier League, a câștigat de patru ori Cupa Angliei și de două ori Supercupa Angliei. Cea mai mare performanță a carierei a obținut-o în 2014, alături de naționala Germaniei, când a devenit campion mondial.
Urmăriți SPORT.RO și pe Google News